ซันโดร์

ซันโดร์ () เป็นชื่อตราสินค้าสำหรับการดำเนินงานเที่ยวบินตามฤดูกาลและเที่ยวบินเช่าเหมาลำของเอ็ลอัล และเป็นอดีตสายการบินสัญชาติอิสราเอลที่มีฐานการบินหลักและสำนักงานใหญ่ที่ท่าอากาศยานเบ็น-กูรีย็อนในเทลอาวีฟ เที่ยวบินทั้งหมดจะดำเนินการโดยเอ็ลอัลเพราะใบรับรองผู้ดำเนินการเดินอากาศของซันโดร์ถูกเพิกถอนตั้งแต่ปี 2011

 ประวัติ 
ซันโดร์ก่อตั้งขึ้นเมื่อวันที่ 1 ตุลาคม ค.ศ. 1977 ในชื่อ บจก. เอ็ลอัลชาร์เตอร์เซอร์วิสเซส ซึ่งเป็นบริษัทในเครือของเอ็ลอัล โดยในช่วงนั้นรัฐเป็นเจ้าของเอ็ลอัลทั้งหมด ในปี 1981 สายการบินได้เปลี่ยนชื่อเป็น ซันโดร์ และต่อมายูเรียล ยาชีฟ ซีอีโอของสายการบิน ณ ขณะนั้น ได้ตัดสินใจเปลี่ยนชื่อสายการบินอีกครั้งเป็น ซันโดร์อินเตอร์แนชนัลแอร์ไลน์ อย่างไรก็ตามชื่อในภาษาฮิบรูยังคงรูป ซันโดร์ () เช่นเดิม

ในปี 1988 ซันโดร์ได้ย้ายสำนักงานใหญ่มาตั้งอยู่ที่เอ็ลอัลเฮาส์ในเทลอาวีฟ"World Airline Directory." Flight International. 26 March 1988. 117 .

ตั้งแต่เดือนเมษายน ค.ศ. 2001 ซันโดร์ได้เติบโตจนกลายเป็นสายการบินสำคัญในตลาดเที่ยวบินเช่าเหมาลำของอิสราเอล สายการบินยังให้บริการเที่ยวบินสำหรับนักท่องเที่ยวขาเข้าในนามของผู้ประกอบการจากยุโรปและอิสราเอล ในเดือนมกราคม ค.ศ. 2005 ซันโดร์ได้เปลี่ยนสถานะเป็นบริษัทเอกชนหลังจากการโอนกิจการของรัฐเป็นของเอกชนของเอ็ลอัล สายการบินได้รับใบอนุญาตขนส่งผู้โดยสารและสินค้าเชิงพาณิชย์บนเที่ยวบินเช่าเหมาลำไปและกลับจากอิสราเอล และถือใบรับรองผู้ดำเนินการเดินอากาศเพื่อให้บริการเครื่องบินเช่าสองลำ

ซันโดร์ยังคงเป็นบริษัทในเครือของเอ็ลอัลอย่างสมบูรณ์ ทำให้ผู้โดยสารสามารถใช้ประโยชน์จากสิทธิประโยชน์ต่าง ๆ เช่น การใช้โปรแกรมสะสมไมล์ "มัตมิด" ร่วมกัน ทำให้สามารถเก็บไมล์จากเที่ยวบินของซันโดร์ได้ หรือการจัดหาอาหาร รวมถึงอาหารพิเศษทุกประเภทผ่าน "ทามาม-เคเทอริง" ซึ่งเป็นบริษัทในเครือของเอ็ลอัล นอกจากนี้ซันโดร์ยังได้รับการบริการภาคพื้นดิน ลูกเรือ และเครื่องบินจากเอ็ลอัล และสายการบินได้เปิดตัวเว็บไซต์โฉมใหม่และจะนำไปใช้กับฝูงบินของตนด้วยเช่นกัน

ในเดือนมีนาคม ค.ศ. 2011 สำนักงานการบินพลเรือนแห่งอิสราเอล (ซีเอเอ) ได้ประกาศระงับใบรับรองผู้ดำเนินการเดินอากาศของซันโดร์ตั้งแต่วันที่ 1 เมษายน ค.ศ. 2011 โดยซีเอเอได้อ้างถึงการละเลยมาตรฐานการบริหารจัดการสายการบินของอิสราเอลและของนานาชาติ ซึ่งมักมีสาเหตุจากการไม่มีเครื่องบินและลูกเรือเป็นของตนเอง นับตั้งแต่นั้นเป็นต้นมา ซันโดร์ไม่ได้ดำเนินการเครื่องบินในฝูงบินเอง แต่ใช้เครื่องบินของเอ็ลอัล บริษัทแท่แทน

ในเดือนพฤษภาคม ค.ศ. 2015 เอ็ลอัลยืนยันว่ากำลังเจรจาควบรวมกิจการของซันโดร์กับสายการบินคู่แข่ง อิสแรร์ แม้จะต้องยุบซันโดร์ แต่เอ็ลอัลจะได้หุ้นในอิสแรร์แทน

 จุดหมายปลายทาง 


ณ เดือนมกราคม ค.ศ. 2024 ซันโดร์ให้บริการเที่ยวบินสู่จุดหมายปลายทางต่าง ๆ ดังต่อไปนี้:

 ประเทศ เมือง ท่าอากาศยาน หมายเหตุ อ้างอิงติรานาท่าอากาศยานนานาชาติติรานาเนเน เตเรซาซาเกร็บท่าอากาศยานซาเกร็บลาร์นากาท่าอากาศยานนานาชาติลาร์นากา แพฟอสท่าอากาศยานนานาชาติแพฟอส ชัร์มอัลชีคท่าอากาศยานนานาชาติชัร์มอัลชีคลียงท่าอากาศยานลียง-แซ็งแตกซูว์เปรีนิสท่าอากาศยานนิสโกตดาซูร์บาทูมีท่าอากาศยานนานาชาติบาทูมีทบิลิซีท่าอากาศยานนานาชาติทบิลิซี เอเธนส์ท่าอากาศยานนานาชาติเอเธนส์ "อีเลฟเทริออส เวนิเซลอส"ฮีราคลีออนท่าอากาศยานนานาชาติฮีราคลีออน "นิโคส คาซานต์ซาคิส"เซฟาโลเนียท่าอากาศยานนานาชาติเซฟาโลเนียไมโคนอสท่าอากาศยานไมโคนอสเปรเวซา / เลฟคาดาท่าอากาศยานแห่งชาติอากทิโอโรดส์ท่าอากาศยานโรดส์ซิเทียท่าอากาศยานสาธารณะซิเทียเทสซาโลนีกีท่าอากาศยานเทสซาโลนีกี "มาเกโดเนีย"ซีราท่าอากาศยานนานาชาติซันโดรีนีเทลอาวีฟท่าอากาศยานเบ็น-กูรีย็อนนาโปลีท่าอากาศยานนานาชาติเนเปิลส์-กาโปดีกีโนคีชีเนาท่าอากาศยานนานาชาติคีชีเนา พอดกอรีตซาท่าอากาศยานพอดกอรีตซาติวัตท่าอากาศยานติวัตกรากุฟท่าอากาศยานนานาชาติกรากุฟสมเด็จพระสันตะปาปายอห์น ปอลที่ 2วอร์ซอท่าอากาศยานวอร์ซอโชแปง โปร์ตูท่าอากาศยานโปร์ตู เบลเกรดท่าอากาศยานเบลเกรดนิโคลา เทสลา ปิเอชตานีท่าอากาศยานปิเอชตานีลูบลิยานาท่าอากาศยานลูบลิยานา โจเซ ปุชนิกอิสตันบูลท่าอากาศยานอิสตันบูล

 ฝูงบิน 
ณ เดือนกรกฎาคม ค.ศ. 2025 ซันโดร์มีเครื่องบินประจำการในฝูงบินดังนี้:

+ ฝูงบินของซันโดร์เครื่องบินประจำการคำสั่งซื้อผู้โดยสารหมายเหตุโบอิง 737-8006—189ดำเนินการโดยเอ็ลอัล สี่ลำเช่าจากคลาสเจ็ตรวม6—

ซันโดร์มีอายุฝูงบินเฉลี่ย 22.4 ปี

 อ้างอิง 

 แหล่งข้อมูลอื่น 

เว็บไซต์ทางการ 
หมวดหมู่:เอ็ลอัล
หมวดหมู่:สายการบินสัญชาติอิสราเอล
หมวดหมู่:สายการบินที่ก่อตั้งในปี พ.ศ. 2520